มุมมอง ดร.วิศิษฐ์ (6-9 ธ.ค. 2559) - FINNOMENA
มาแล้วครับ มุมมอง ดร.วิศิษฐ์ เรามาดูกันว่าในหนึ่งเดือนที่ผ่านมา เกิดอะไรขึ้นบ้างแล้วส่งผลกระทบอะไรบ้าง และสัปดาห์นี้มีเหตุการณ์สำคัญอะไรที่น่าจับตามองบ้าง เพื่อเตรียมตัวสำหรับการวางแผนการลงทุนของเรา
6 ธ.ค. 2559

ตั้งแต่ทราบผลการเลือกตั้งประธานาธิบดี Bond yields สหรัฐฯชนิด 10 ปีได้ปรับตัวเพิ่มขึ้นกว่า 45 bps ทำให้ราคาพันธบัตรถูกทำกำไรและถูกเทขาย ในขณะที่ค่า DXYO หรือ ค่าเงินดอลลาร์สหรัฐฯเมื่อเปรียบเทียบกับค่าเงินสกุลประเทศอื่นได้ปรับตัวเพิ่มขึ้นกว่า 4% ทำให้หุ้นของประเทศสหรัฐฯ Outperform ประเทศอื่น
ใน 1 เดือนที่ผ่านมา และนักลงทุนต่างชาติได้ขายพันธบัตรระยะสั้นและระยะยาว 8.1 หมื่นล้านบาท และ 2.2 หมื่นล้านบาท ตามลำดับ และขายหุ้นไทย 2.9 หมื่นล้านบาท แต่เข้าซื้อ TFEX มูลค่า 1.54 หมื่นสัญญา นับตั้งแต่ที่ Trump ได้รับเลือกตั้งเป็นประธานาธิบดี แต่ในระยะสั้น (2 วันที่ผ่านมา) นักลงทุนต่างชาติได้ขายพันธบัตรระยะสั้นและระยะยาว 2.1 พันล้านบาท และ 3.5 พันล้านบาท ตามลำดับ แต่เข้าซื้อหุ้นไทยและ TFEX 369 ล้านบาท และ 3.65 พันสัญญาตามลำดับ อย่างไรก็ตามเนื่องด้วยตลาดตราสารหนี้ของไทยนั้นมีนักลงทุนต่างชาติถืออยู่เพียงราว 10% ต่างจากประเทศเพื่อนบ้านอย่างมาเลเซียที่มีนักลงทุนต่างชาติถืออยู่ถึง 40% ส่งผลให้ตลาดตราสารหนี้ได้รับผลกระทบจากแรงขายของนักลงทุนต่างชาติน้อยกว่า
แต่ในระยะ 1 เดือนข้างหน้านี้ Bond Yields สหรัฐฯ มีโอกาสปรับตัวลดลงสู่ระดับ 2.2% ในปลายปีจากระดับ 2.5% ณ ปัจจุบันโดยในช่วงการเลือกตั้งประธานาธิบดีสหรัฐฯ มีเงินสดรอลงทุนอยู่มาก สิ่งนี้จะทำให้ตลาดหุ้นไทยเป็น Sideway up ในขณะที่พันธบัตรอาจเป็น Counter Trend Rally และคาดว่านักลงทุนต่างประเทศอาจจะหยุดขาย Bond ชั่วคราว Bond Yield จะเป็นตัวกำหนดทิศทาง Fund Flow ในปัจจุบัน
Event Driver : ในวันพฤหัสบดีที่ 8 ธ.ค. 2559 การประชุมของ ECB อาจนำไปสู่การขยายเวลาการซื้อพันธบัตรของ ECB จากเดิมที่จะจบในเดือน มี.ค. 2017 ไปสู่เดือน ก.ย. 2017 แทน คือขยายระยะเวลาอีก 6 เดือน
การที่ประเทศอิตาลี Vote No ในเรื่องการปฏิรูปรัฐธรรมนูญ ทำให้ค่าเงิน EUR/USD อ่อนตัวลง แต่เนื่องจากว่าเรื่องนี้เป็นเรื่องที่คาดการณ์ไว้แล้ว ค่าเงิน Euro จึงไม่อ่อนตัวมากนัก ถือเป็นปรากฏการณ์ Sell on Rumor Buy on Fact และปรากฏการณ์แบบนี้จะนำไปสู่การที่ประเทศต่าง ๆ มี Nationalism มากขึ้น เช่น Brexit, Trump Policy และ Italexit
ใน Step ต่อไป คือ การเลือกตั้งประธานาธิบดีฝรั่งเศส อาจนำไปสู่พรรคที่ต่อต้าน Euro Policy
Overweight หุ้นที่เป็น Candidate ที่เข้า SET50 ใน ม.ค. 2017 ซึ่งอาจจะนำไปสู่ Absolute Return 3-8% ในระยะ 1-2 เดือน ของการถือครองหุ้น Construction และ Infrastructure ขนาดกลาง จะ Outperform เนื่องจากจะมี Margins ดีกว่าขนาดใหญ่ และ Theme การลงทุนปี 2017 ให้ Overweight กลุ่ม Commodity
House ต่างประเทศได้ Upgrade การลงทุนหุ้นไทยจาก Underweight เป็น Neutral โดยที่ปรับเป้าหมาย SET Index จาก 1500 เป็น 1610 โดยให้ Overweight กลุ่ม Commodity และหุ้นน้ำมันจะ Outperform ในระยะ 3-6 เดือนข้างหน้า
ที่มาบทความ : https://www.facebook.com/Trinitysecuritiesgroup/
แท็ก:
แชร์บทความ:
ผู้เขียน
Dr.Visit Ongpipattanakul
หนึ่งในผู้เชี่ยวชาญเรื่องเงินทุนเคลื่อนย้าย (Fund Flow) ระดับแนวหน้าของเมืองไทย ปัจจุบันดำรงตำแหน่ง กรรมการผู้จัดการ บริษัทหลักทรัพย์ ทรีนีตี้